Folketing
2012-04-13

Det her var egentlig bare for at gøre opmærksom på, at det er lidt som at sætte ræven til at vogte gæs. Nu er SF jo kommet i regering. Man har fra sin fødsel og frem til 2008 tordnet imod kapitalismen. Man har tordnet imod, at der var nogen private, der skulle eje noget som helst. Det var staten, der skulle eje det hele. Så fordi man gerne vil til magten – det vil man gerne – har man ændret på sit principprogram. Man har ændret på, hvad man har sagt. Nu kan man også se, at det begynder at give noget uro, at man faktisk har ændret på sin politik. Men hvad er politik? Det er jo, hvem vi er, og hvad vi tror på. Det kan man jo bare frygte, og det første, ordføreren sagde, da ordføreren gik på talerstolen, var, at det her var fantastisk godt, det var en fantastisk dag.